Feltidrettsmerket

Feltidrettsmerket er et norsk militært ferdighetsmerke.
Feltidrettsmerket ble innstiftet av Vernepliktige Offiserers Forening (VOF) i 1936, og er et merke for feltmessige ferdigheter. Merket kan inngå som en av to militære ferdighetsmerker som inngår i medaljen for feltsport.
Formålet med merket er å stimulere militært og sivilt personell til gjennom årlige prøver å holde ved like ferdigheter som kartlesing, orientering og skyting. 
Prøven til feltidrettsmerket omfatter: 

Skyting
Kartlesing
OrienteringsløpDe tre konkurranseøvelsene skal være av relativt samme vanskelighetsgrad. Øvelsene arrangeres normalt over EN dag, og hvis forholdene ligger til rette for det, sammenhengende. Konkurransen/prøven kan gjennomføres som tre separate konkurranser for de samme deltagerne og innen samme kalenderår. Ved delt konkurranse må det tas tid av de enkeltstående deler. Arrangøren bestemmer rekkefølgen av øvelsene. 


== Antrekk ==
Militært antrekk; reglementert uniform (felt-/ekserser-/arbeidsantrekk ol), samt støvler av godkjent militær modell
Ved sivile arrangementer, eller for sivile som deltar ved en militær avdeling, kan annen type antrekk med lang bukse (eks turantrekk) nyttes, og støvler/gummistøvler med minimum vekt på 1,5 kg. Utrustning Nødvendig utstyr er våpen med to magasiner, kompass, blyant og nål. Det er IKKE tillatt å bruke kikkert, eller annet observasjons /måleutstyr. 


== Skyting ==
Skyting gjennomføres med to skytinger på faste avstander og med løping før og etter seriene.
Skyting kan gjennomføres med ulike typer gevær.
Skyteavstand er 50 til 150 meter med liggende stilling i begge skytinger og serier på 10 skudd.
Målene bør normalt være av type C-25 (eller tilsvarende) på avstand 100 m. Det kan nyttes en eller flere blinker for hver serie. Evt ski-skytterskive, ytre diameter 11 cm på avstand 50 m, eller 1/3 fig på 200m kan nyttes.
Deltageren skal løpe minst 300 meter før første skyting og mellom skytingene. Videre løpes det frem til anvist plass for plassering av våpen, eventuelt mål skyting. Lengde for løping i forbindelse med skytingen skal være minimum 600 meter og maksimum 1000 meter.
Startintervallet bør være minst 1 minutt. Skytetiden er ubegrenset og inngår i løpstiden.
Geværet og all skyteutrustning kan medbringes fra start til mål skyting. Ammunisjon kan utleveres før start og medbringes i to magasiner. Innsetting av fylt magasin og ladegrep utføres på standplass med våpenet rettet mot skivene. Geværene skal kontrolleres før de tas med fra standplass. Alternativt kan gevær og/eller ammunisjon ligge på standplass. ss/i:\militær idrett\ferdig tff\ferdighetsmerker\feltidrettsmerket.doc 2
Bedømming (Tidstillegg): Tillegg for manglende treff er to min pr skudd. Normale tolkningsregler med treff på ringen gjelder. Tiden for skyting (løpstid) innregnes i konkurransetiden.
Før konkurransen/prøven skal følgende opplysninger oppgis:
Plassering av våpen og øvrig skyteutstyr etter avsluttet skytemoment.
Sikkerhetsbestemmelser.
Tildeling av skiver.


== Kartlesing ==
Kartlesing foregår i merket løype på 2-3 km. Deltagerne får avvike høyst 5 meter fra løypa.
Antall punkter skal være 10, plassert delvis i og utenfor løypa med ønsket fordeling 5-5. Det kan avvikes fra fordelingen etter forholdene.
Punktene utenfor løypa skal ligge maks 400 meter fra standplass.
Punktene utenfor og i løypa skal velges blant terrengdetaljer som finnes på kartet, og stemmer overens med terrenget.
Løypa legges slik at deltagerne på minst to steder gis gode muligheter til å ta seg inn.
Stasjonpunktene skal markeres med flagg ol, i forskjellige farger, for punkter i løypa og for punkter utenfor løypa. Punktets nummer skal angis på en tydelig plakat og for punkter utenfor løypa skal det på en tydelig måte oppgis hvilken terrengdetalj som er benyttet. Retning til punktene utenfor løypa bør markeres med et siktestativ eller ved en kontrollør som peker ut punktet.
Kartene bør være orienteringskart i målestokk 1:10000 eller 1:15000 og av god kvalitet. Kart i andre målestokker kan unntaksvis benyttes. Startpunktet angis med en trekant. På baksiden skrives punktets nummer med tall fra 1 til 10 langs kanten.
Startintervall skal minst være 1 minutt.
Deltagerne markerer på kartet hvert punkt med et nålestikk, og "signerer" punktet ved, på baksiden, å trekke en strek fra stikket med postens penn, (kan ha forskjellige farger) til et tall tilsvarende postens nummer på kartet.
Bedømming (Tidstillegg): Hver hele mm feil = 1 minutt i tillegg, dog maks 10 mm pr punkt. Deler av mm regnes ikke. Kun nålestikk som er signert ved strek fra stikket til punktets nummer regnes med. Færre nålestikk på kartet enn antall punkter medfører 10 min tillegg pr savnet punkt. Flere signerte nålestikk på et punkt gir maks belastning (10 min).


== Orienteringsløp ==
Orienteringsløpet bør teknisk arrangeres i samsvar med Norges Orienteringsforbunds regler.
Løypas lengde skal avpasses slik at vinnertiden blir 30-40 minutter.
Kartet skal være i målestokk 1:10000 eller 1:15000 og av best mulig kvalitet. Kart i andre målestokker kan unntaksvis benyttes.
Startintervallet skal være minst 1 minutt. (Ved separat gjennomføring)
Beregning: Løpstiden for orienteringsløpet i minutter og sekunder


== Sluttid ==
Sluttid er summen av total løpstid og tillegg for skyting og kartlesing. Maksimaltid beregnes ut fra gitte bestemmelser.